《香林》
宋代·董嗣杲

日月岩头古翠埋，绵云深隔洞门开。
苍藤随石无根活，灵杞何年有种栽。
气凝野烟疑麝过，暖熏山雨误蜂来。
空亭谁领幽芬坐，云鹤同行损绿苔。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。